12/06/2019 | Administración LocalMunicipal
Mugardos
Prórroga da vixencia das listas de bibliotecario/a arquiveiro/a e auxiliar de axuda no fogar

Pola sra. Alcaldesa-Presidenta do Concello de Mugardos, o día 06.06.2019, dictouse a resolución da alcaldía núm.658/2019, que de seguido se transcribe: “RESOLUCIÓN DA ALCALDÍA NÚM.658/2019. Tendo en conta a proposta formulada pola concelleira da área de benestar social e cultura o día 05.06.2019, obrante no expediente, e que copiada literalmente di: “Pola resolución da alcaldía núm.556/2016, de 11.07.2016, prestouse aprobación á lista para a contratación laboral temporal na categoría bibliotecario/a arquiveiro/a, e estableceuse que a vixencia da mesma será de tres anos, a contar dende o día da data da devandita resolución. Do mesmo xeito, pola resolución da alcaldía núm.81/2019, de 24.01.2019, prestouse aprobación á 4ª actualización da lista para a contratación laboral temporal na categoría auxiliar de axuda no fogar establecendo unha vixencia de tres anos, contados a partir da aprobación definitiva da última actualización (15.06.2016). Tendo en conta que as citadas listas caducan os vindeiros días 10.07.2019 e 14.06.2019, respectivamente, e sendo materialmente imposible proceder á confección dunha nova lista para provisión temporal de postos de traballo no Concello de Mugardos nas citadas categorías, antes do remate da súa vixencia, debido á duración dos trámites que debe seguir o seu procedemento, a falla de medios persoais para levala a cabo e estar actualmente en fase de actualización as listas de conserxe-operario de edificios municipais, e tendo en conta a necesidade de efectuar contratacións para a substitución do persoal municipal nos supostos de baixa laboral, vacacións, etc., e que para elo é necesario dispor de listas de substitución. Pola presente PROPOÑO: 1.- Prorrogar a vixencia das listas para a contratación laboral temporal correspondentes ás categorías de bibliotecario/a arquiveiro/a, e auxiliar de axuda no fogar ata a confección dunha nova lista para provisión temporal de postos de traballo no Concello de Mugardos nas citadas categorías.” Pola presente RESOLVO: - Prestar aprobación á proposta antes transcrita. Mugardos, asinado dixitalmente na data que figura na marxe pola alcaldesa.” Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 123.1 da Lei 39/2015, do 1 de outubro). A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do contencioso-administrativo de Ferrol. Así mesmo, poderase interpoñer calquera outro recurso que estime pertinente. Mugardos, 6 de xuño de 2019. A ALCALDESA, ASDO. MARIA DEL PILAR DÍAZ OTERO